Radiostorbandet

Radiostorbandet (etablert 1964 i Oslo, nedlagt 1990) var et norsk jazzorkester, organisert og finansiert under NRK, under ledelse av Thorleif Østereng.Radiostorbandet i Store Norske Leksikon.  

Det overtok musikerne fra Kjell Karlsens storband, og med Østereng som leder fra 1964 til 1969 kaltes bandet Thorleif Østerengs storband.

Fra 1970 til 1990 var Helge Hurum orkesterleder, og storbandet var kjent som Østereng/Hurum storband fra 1970 til det i 1979 tok navnet Radiostorbandet.

Internasjonalt var de betegnet Norwegian Radio Big Band, og ga ut Frode Thingnæs sitt NOPA-prisbelønte verk Day in, night out med blant annet vokalist Odd Børre som gjest (1975), The Norwegian Big Band (Talent Records, 1976) med Kjell Karlsen som dirigent, Norwegian Big Band meets Bill Holman (Taurus Records, 1989).  Bandet avviklet grunnet budsjettreduksjoner i 1990, og året etter utkom In the hall of the mountain king (Crema forlag) under ledelse av Frode Thingnæs.  Det seneste fra orkesteret er The kid from Red Bank på Sommerdansen (trippel-CD, Crema, 2000).
Forøvrig finner man også radiostorband i de fleste europeiske land.

Kjente musikere (utvalg)
Følgende er noen av musikerne som har spilt i storbandet:
trompet:  Atle Hammer (1972–1990), Geir Hauger, Finn Eriksen, Arne Hiorth, Fred Nøddelund, Nils Petter Molvær, Christian Beck (1972–1990), Petter Kateraas (1974–1990)
saksofon og klarinetter:  Bjørn Johansen (1966–1990), Knut Riisnæs (1970–1991), Harald Bergersen (1964–1990), Rolf Malm, Erik Andresen, Bjørn Kruse, Erling Andersen, Kristian Bergheim, Johan Bergli, Nils Jansen (1986–1990), Odd Riisnæs
trombone:  Jens Wendelboe (1980–1984),  Kjell Haugen, Arvid Martinsen, Henning Johnsen, Tore Nilsen, Arild Jensen, Lyder Vengbo Olsen, Øivind Westby
bass: Sture Janson, Bjørn Jacobsen, Edvard Askeland, Bjørn Kjellemyr
trommer og perkusjon:  Per Nyhaug, Svein Christiansen (1971–1990), Tom Olstad, Jon Christensen, Svein-Erik Gaardvik
piano og tangent: Roy Hellvin (1968–1981), Dag Arnesen
gitar: Freddy Lindquist, Nils Petter Nyrén
vokal (gjestende): Odd Børre, Wenche Hallan,  Dag Spantell

 Referanser 

Kategori:Norske storband
Kategori:Norske jazzgrupper
Kategori:NRK
Kategori:Etableringer i 1964
Kategori:Opphør i 1990